શાસ્ત્રો અનુસાર, મકર સંક્રાંતિના દિવસે સૂર્ય દેવ ધન રાશિથી નીકળીને મકર રાશિમાં પ્રવેશ કરે છે. મકર રાશિના સ્વામી શનિ દેવ છે, જે સૂર્ય દેવના પુત્ર હોવા છતાં સુર્ય સાથે શત્રુભાવ રાખે છે. શનિદેવના ઘરમાં સૂર્યની ઉપસર્થિતિ દરમિયાન શનિ તેમને કષ્ટ ન આપે તે માટે તલનું દાન અને સેવન કરવામાં આવે છે. માન્યતા એવી પણ છે કે માઘ માસમાં જે વ્યક્તિ રોજ ભગવાન વિષ્ણુની તલથી પૂજા કરે છે, તેના બધા કષ્ટ દૂર થઈ જાય છે. માટે તે દિવસે તલ કોઈના કોઈ રીતે ચોક્કસપણે ખાવા જોઈએ.